text: Uro i Egypten mærkes i Billund Lufthavn
  04 februar 2011 kl. 10.38
  Stoppet for den danske turist-strøm til Egypten vil få negativ betydning for passager-anttalllet i Billund Lufthavn i februar.
  Det vurderer lufthavnschef Kjeld Zacho Jørgensen, som til gengæld kan glæde sig over, at 2011 er startet med fremgang i passager-tallet.
  Billund Lufthavn havde i januar måned et samlet passagertal på 159.538 Det svarer til en fremgang på 9.578 passagerer svarende til 6.4 procent. 
  Udenrigsruterne havde i alt 92.321 passagerer, hvilket svarer til en stigning på 5,8 procent i forhold til samme periode sidste år. 
  Indenrigstrafikken nåede i januar måned 10.484 passagerer, svarende til en stigning på 12,3 procent.
  For rutetrafikken som helhed er tendensen fra 2010 fortsat, hvilket er særdeles tilfredsstillende.
  Chartertrafikken nåede i januar måned 55.840 passagerer, svarende til en fremgang på 6,4 procent.
  Spanien og Egypten har været de helt store rejsemål i januar, når det gælder solferie, mens især Østrig har været målet for skiferierne.
  
  Alternative rejsemål 
  For februar måned vil der være forskellige tendenser, der gør sig gældende. Dels vil Ryanairs ruteflyvning til Tenerife blive påbegyndt, dels vil situationen i Egypten og Tunesien påvirke chartertrafikken, selvom rejseselskaberne arbejder på højtryk for at finde ledige hotellværelser og lejligheder på alternative rejsemål.
  